Fem un tast d'"Ubuntu", el nou disc de Sergi Carbonell

Mon, 31 Jan 2022 07:00:00 +0000

El músic Sergi Carbonell és un bon exemple de com una trajectòria pot recórrer al mateix temps dos camins sonors paral·lels però molt diferents: d'una banda, hi ha la faceta de component dels Txarango (grup punter de l'escena mestissa i festiva amb milers de seguidors), i de l'altra, una cara molt més intimista on ell i el seu piano són els únics protagonistes. Després de dos discos de piano sol, ara Sergi Carbonell ha fet un pas més i ha afegit un quartet de corda a la seva producció sonora, i n'ha sortit un àlbum que surt publicat justament avui, dilluns. Ell mateix ens n'ha donat tots els detalls.