Munné: "El meu disc '1520' és com un musical, perquè l'he concebut així"

Mon, 08 Sep 2025 16:40:00 +0000

El cantant, saxofonista i compositor català de 19 anys Koldo Munné ens ha presentat el seu àlbum de debut en solitari "1520", amb nou cançons pròpies. Un treball discogràfic conceptual que narra les etapes d'un enamorament no correspost. Sonorament, el disc beu de les arrels del jazz i de la música clàssica, però també dialoga amb el pop, el rock, el country i fins i tot l'univers de Broadway. El presentarà en concert en format reduït el 3 d'octubre a la sala Jamboree de Barcelona. Al final de l'entrevista, Munné, acompanyat per Jana Gallifa a la guitarra, ens ha interpretat en directe "1520's Epilogue", la peça que tanca l'àlbum. Aquesta actuació la veureu a la web del nostre programa i a la playlist de 3CatCultura a YouTube.