Parlem amb els guanyadors dels Premis Enderrock de clàssica i jazz

Wed, 01 Mar 2023 17:30:00 +0000

Els Premis Enderrock arriben enguany a la 25a edició, i per aquest motiu la convocatòria presenta algunes diferències. Avui al migdia, a Girona, entre altres guardons, s'han donat a conèixer els premis de la crítica als millors discos de l'any passat en les categories de clàssica, jazz i públic familiar. El primer d'aquests guardons ha estat per al grup Kebyart pel seu segon disc, titulat "Lectures diferents". El segon guardó se l'ha endut l'àlbum "Despertar", del contrabaixista Manel Fortià amb col·laboracions del pianista Marco Mezquida i de Raphael Pannier a la bateria. Pel que fa als premis de votació popular, en la categoria de jazz han distingit l'àlbum "Loopholes" d'Andrea Motis, i, en la categoria de clàssica, el disc "Lux", del Cor Jove Amics de la Unió de Granollers, editat per Ficta. Hem parlat amb tots els guanyadors. Foto: Pau López.