El duet Aigua publica el disc "Noninó"

Wed, 09 Jun 2021 06:15:00 +0000

El duet Aigua, format pel guitarrista valencià Joan Peiró Aznar i l'acordionista d'origen belga Lies Hendrix, han publicat l'àlbum "Noninó" amb el segell Microscopi. És el fruit d'empeltar-se de la cultura sonora popular pròpia i també de la manera de fer de músics de tot arreu per escriure cançons, on totes aquestes influències flueixen lliurement. A "Noninó" hi trobem rumba, fandango i masurca, a més de temes tradicionals, amb molt poca postproducció, sobre una mescla espontània d'orígens diversos i arranjaments molt lliures. Els dos components del duet ens n'han donat tots els detalls.