"A en Darío Olartua i a mi ens uneix l'amor per la contemplació i la connexió amb l'ànima"

Thu, 30 Oct 2025 17:40:00 +0000

La cantant, clarinetista i compositora catalana Carola Ortiz (a la foto, a la dreta) ens ha presentat el seu cinquè disc, 'Enllà' (segell Microscopi, 2025), que es va publicar ahir, 29 d'octubre. L'àlbum, que ha gravat amb Sandrine Robilliard, violoncel, i Bartolomeo Barenghi a la guitarra, parteix de textos del poeta maresmenc Darío Olaortua. Segons Ortiz, aquest treball discogràfic "parla de l'esperança, de la vida i dels seus cicles, de les petites morts i renaixements que ens recorden que els somnis, amb perseverança, poden esdevenir realitat". Al final de l'entrevista, Carola Ortiz, amb els mateixos Robilliard i Barenghi, ens ha ofert una actuació musical en directe, que veureu a la web del nostre programa i a la playlist de 3CatCultura a YouTube.