La nova temporada del Palau aposta pels artistes internacionals i els talents joves

Fri, 29 Apr 2022 16:23:00 +0000

124 concerts integren la nova temporada del Palau de la Música Catalana, que aposta una vegada més per valors com l'excel·lència i es defineix d'atractiva, alhora que arriscada, per la presència al costat de grans noms i repertoris nacionals i internacionals de joves promeses que la institució vol convertir en referents. Entre les efemèrides que s'hi recordaran hi ha el centenari de la mort de l'arquitecte del Palau, Lluís Domènech i Montaner, i entre els músics, els 50 anys de la mort de Pau Casals i el centenari del naixement de Manuel Oltra. L'han presentada en roda de premsa Joan Oller, director general del Palau, i Mercedes Conde, directora artística del Palau.