La Barcelona Art Orchestra homenatjarà l'Ona Laietana amb un concert a L'Auditori

Tue, 25 Oct 2022 16:25:00 +0000

L'Auditori de Barcelona acollirà aquest dijous un nou concert de la Barcelona Art Orchestra (la BAO), una formació que va començar a funcionar ara fa uns tres anys, amb la idea de tenir un conjunt de gran format estable per treballar, de manera continuada, repertoris de diferents terrenys sonors, i unint diverses generacions de músics. En aquest cas, pujaran a l'escenari de la Sala 2 de amb un repertori que ret tribut al moviment musical dels anys setanta conegut com a "música laietana". El pretext d'arrencada d'aquesta proposta és el cinquantè aniversari, l'any que ve, de l'obertura de la mítica sala Zeleste, un lloc on es van concentrar artistes, grups, públic i agents durant els anys de l'explosió del fenomen sonor, que va abraçar propostes que anaven del rock progressiu al jazz, passant pel rock i la cançó d'autor. N'hem parlat amb el músic Joan Vidal, un dels quatre directors artístics de la BAO, al costat de Lluís Vidal, Lluc Casares i Néstor Giménez.