Descobrim com serà el debut d'Alec Orea i Gabriel Grossi a la Nova Jazz Cava de Terrassa

Fri, 23 May 2025 16:30:00 +0000

Demà dissabte, la Nova Jazz Cava acollirà el debut al local terrassenc del tàndem que formen Alec Orea i Gabriel Grossi, pianista i harmonicista respectivament, tots dos brasilers. Nascuts, l'un a Paranà i l'altre a Sao Paulo, els dos músics fa més de deu anys que col·laboren plegats, amb el trombonista Raul de Souza, entre altres músics que fan de nexe comú. Aquest cop, però, aquest projecte brasiler liderat pels dos músics es completa amb Matheus Jardim, a la bateria i Rubem Farias, al contrabaix. El repertori que presenten a Terrassa combina peces originals i reinterpretacions de brasilers universals com Egberto Gismonti, Milton Nascimento i Hermeto Pascoal, una de les grans influències del projecte. N'hem parlat amb el mateix Alec Corea.