L'Any Joan Carles i Amat organitza una trentena d'activitats sobre el músic i metge català

Wed, 06 Apr 2022 15:20:00 +0000

La Generalitat de Catalunya, a través del Departament de Cultura, ha decidit reconèixer la figura de Joan Carles i Amat i commemorar oficialment el 450è aniversari del seu naixement. D'aquesta manera, una trentena d'activitats donaran a conèixer aquest personatge oblidat i protagonista de diversos àmbits de la cultura i de la ciència en el seu moment, amb l'Any Joan Carles i Amat. N'han parlat en roda de premsa el director de Serveis Territorials del Departament de Cultura a la Catalunya Central, Francesc Serra, el comissari de l'Any Joan Carles i Amat, Joan Puigdellívol, i el guitarrista Edwin Garcia.