Ester Quevedo: "Em considero caotica creativament, trec a fora les idees i després les endreço"

Wed, 14 May 2025 16:40:00 +0000

La pianista i compositora de jazz madrilenya Ester Quevedo ens ha presentat el seu nou disc "Garabato", editat per Underpool. Reuneix un recull d'històries personals transformades en elaborades composicions. Aquestes peces serveixen de fil conductor per a l'enregistrament debut del seu nou trio, al costat del contrabaixista Pau Sala i el bateria Andreu Pitarch. Les composicions que apareixen a "Garabato" neixen de motius rítmics, jocs intervàlics i idees que Quevedo ha anat reunint en els darrers temps. Aquest àlbum també marca la seva primera incursió en el format del trio amb piano, una elecció que ha empès la seva música i la seva tècnica pianística un pas més enllà. A més, Quevedo ens ha ofert una actuació musical en directe que veureu a la web del nostre programa i a la playlist de 3CatCultura a YouTube.