Jordi Sánchez: "No ens volem tancar a cap estil musical"

Thu, 23 Jan 2025 17:40:00 +0000

El J Trio, format per alumnes del Taller de Músics, oferirà un concert avui dijous, 23 de gener, a la Nova Jazz Cava de Terrassa. El trio el lidera el pianista Jordi Sánchez (al centre de la foto) amb un enfocament experimental i creatiu, barrejant progressions harmòniques complexes amb improvisacions inspirades en l'estil de Barron. Joan Tomàs, al contrabaix (a la dreta), aporta un groove constant, amb tècniques precises que enriqueixen el so del grup mentre dialoga melòdicament amb el piano. I Joan de Domingo, a la bateria, fa servir ritmes sincopats i poliritmes, creant una interacció fluida i dinàmica que impulsa el trio cap a noves alçades musicals. Al final de l'entrevista, el J Trio ens ha ofert una actuació musical en directe que veureu a la nostra web i també a la playlist de 3CatCultura a YouTube.