Xavier Garcia: "El cicle Estones de Clàssica ha anat in crescendo amb propostes noves i de qualitat"

Wed, 13 Oct 2021 16:20:00 +0000

El pianista Xavier Garcia, el contratenor Miguel Gómez i Georgina Ansaldo, responsable de gestió de l'espectacle "El paradís i l'infern" han vingut a presentar-nos el V Cicle Estones de Clàssica de l'Ateneu de Sant Just Desvern. El primer concert serà aquest diumenge i precisament oferirà l'estrena de l'espectacle "El paradís i l'infern", que protagonitza el mateix Miguel Gómez, amb la soprano Mireia Tarragó i la pianista Leyre Sáenz de Urturi. I el cicle ha programat sis concerts més fins al mes de maig, que proposen música de cambra a càrrec del trio que formen Imanol De Almeida-Ferrer (violí), Carla Peña Romero (violoncel) i Imanol Casán (piano) i el Delia Quartet de saxofons, recitals d'arpa i marimba, piano sol, veu i guitarra i veu i piano, amb intèrprets com el Blooming Duo i el pianista Víctor Braojos, a més de les sopranos Anaïs Oliveras i Anna Campmany, que cantaran acompanyades respectivament pel guitarrista Edwin García i el mateix pianista Xavier Garcia.