Jake Sherman i Meritxell Neddermann: "Per fer una bona cançó, el millor és no voler fer-la"

Wed, 03 Nov 2021 17:20:00 +0000

Després del seus anys d'estudis al Berklee College of Music, Jake Sherman ha trobat la manera de combinar el seu gust per la cançó amb el seu talent per tocar el piano i l'orgue i ja ha col·laborat amb artistes com Meshell Ndegeocello i Bilal, entre d'altres. Ara tenim l'oportunitat de sentir-lo actuar amb la cantant i pianista catalana Meritxell Neddermann, que va estudiar al Conservatori de Barcelona i al Taller de Músics i que el 2010 es va traslladar a Boston per estudiar al Berklee College of Music, per més tard viure a Nova York i treballar com a músic fins al 2017. Tots dos ens han presentat la gira de concerts que a partir de demà els portarà a actuar al Sunset Jazz Club de Girona, El Pumarejo de l'Hospitalet, el Konvent de Berga i la Jazz Cava de Vic. Durant l'entrevista, Jake Sherman ens ha interpretat en directe el seu tema "Maureen" i podreu veure la seva actuació a l'Instagram de Catalunya Música (@catalunyamusica).