El festival benèfic de dansa Girona en moviment tornarà a la capital del Gironès al juliol

Thu, 02 Jun 2022 16:30:00 +0000

Concretament se celebrarà del 14 al 17 de juliol. L'aposta per acostar l'art de la dansa i els ballarins catalans de renom a la província de Girona es complementa amb la voluntat de recaptar fons per a la lluita contra el càncer. El festival acull ballarins, mestres i artistes de renom internacional que van desinteressadament a la ciutat a ballar per una bona causa. La recaptació de Girona en Moviment va destinada íntegrament a projectes de la Fundació Oncolliga Girona, per ajudar malalts de càncer i els seus familiars.