"Dedico 'Panical' a les dones diferents que s'han obert el seu propi camí en aquest món dificil"

Wed, 28 Jan 2026 17:40:00 +0000

La trompetista i compositora Alba Careta ens ha presentat el seu nou disc "Panical" (segell Microscopi), que ha gravat amb el seu Alba Careta Group. És un treball que consolida l'artista catalana com una de les intèrprets i compositores de jazz més destacades de l'Estat i una veu de referència a l'escena europea. El disc neix de la connexió amb la terra, les arrels i els referents femenins, i converteix el llegat cultural en motor creatiu. A més, a duet amb el pianista Roger Santacana (membre de l'Alba Careta Group), ens ha ofert una actuació en directe que veureu a la nostra web i a la playlist de 3CatCultura a YouTube.