Fem un tast de l'últim disc de Taracea, "Desvíos a Santiago"

Tue, 17 Jan 2023 07:00:00 +0000

La fusió d'èpoques i terrenys sonors ens ocuparà als pròxims minuts, perquè donem una ullada i un petit tast de l'últim treball discogràfic de Taracea, formació liderada pel guitarrista i especialista de la viola de mà Rainer Seiferth. En aquest cas, la inspiració del nou disc "Desvíos a Santiago" surt primordialment del llibre de viatges "Desviació a Santiago" del neerlandès Cees Noteboom. Aquí l'autor neerlandès fa un recorregut per l'Espanya dels anys 80 i 90 del segle dinou, que Taracea aprofiten per perdre's també entre els camins imaginaris d'un viatge que els permet unir música sacra i profana -hi trobem autors com Alfons Xè el Savi, Juan del Encina o Martín Codax-, com també combinar aquestes sonoritats amb elements contemporanis i fins i tot provinents del jazz. N'hem parlat amb el mateix Rainer Seiferth, fundador de Taracea.