El Sunset Jazz Club de Girona acollirà la primera edició del Pianofortissimo

Mon, 11 Dec 2023 17:25:00 +0000

Entre demà i diumenge, al Sunset Jazz Club de Girona es celebrarà la primera edició del Pianofortissimo, un festival de piano sol amb sis pianistes escollits entre el millor de l'escena actual. José Carra (a la foto), Kristian Randalu, Moisès P Sánchez, Abe Rábade, Albert Bover i Chano Domínguez són els sis artistes programats en aquesta proposta singular que per primer cop compta només amb un instrument: un piano Steinway & Sons model D de gran cua. Alix Levy, que és al capdavant de l'equip programador de la sala gironina, ens ha presentat aquest festival.