Isabel Rubio: "Les orquestres joves ho tenen tot: ganes de treballar, fer música i compartir"

Wed, 08 Feb 2023 17:45:00 +0000

La directora d'orquestra Isabel Rubio és la nova directora titular de la Jove Orquestra de les Comarques Gironines (JOCG) fins al 2027, càrrec que compagina amb el de directora associada de l'Orquestra Vigo 430 i de la Jove Orquestra Simfònica de Granada. Fa poc ha estat finalista al concurs per a la plaça de director assistent de l'Orquestra Filharmònica de Berlín, que dirigeix Kirill Petrenko. Rubio ens ha explicat que fins al 28 de febrer està oberta la inscripció per a l'estada JOCG 2023, que se celebrarà del 17 al 23 de juliol i que permetrà als joves músics que s'hi inscriguin poder treballar la Simfonia Alpina op. 64 de Richard Strauss.