Descobrim el projecte Aayaam, del músic valencià Joan Peiró

Mon, 04 Nov 2024 17:30:00 +0000

"Aayaam" és un mot que en sànscrit significa "dimensió", i aquest és el nom d'un dels projectes que actualment ocupen el músic valencià Joan Peiró, artista viatger i inquiet que aquest cop segueix la seva col·laboració amb els músics Shafeeq Alsadi i Prabhat Dad (d'origen palestí i indi, respectivament). Els dos companys musicals, a càrrec del qanun (instrument de corda polsada de l'Orient Mitjà) i de la tabla hindú, se sumen amb les seves veus a la guitarra i la veu de Joan Peiró, en una iniciativa que vol ser símbol de l'aspecte constructiu i sa de la unió de cultures. Com recorda Joan Peiró, la coneixença amb Shafeeq Alsadi i Prahbat Dad ve dels temps en què estudiaven a l'Acadèmia d'Arts i Drama de Göteborg (Suècia) i de l'interès del músic valencià per instruments com la tabla. N'hem parlat amb ells.