El Palau de la Música Catalana acull l'espectacle "Love, love, love"

Wed, 27 Apr 2022 06:00:00 +0000

El Palau acollirà aquest dissabte l'espectacle "Love, love, love", que es defineix com "un viatge per la música i l'amor". Creat per Pepitos Brothers, es va estrenar l'any passat al Festival Grec i el mes de març es va poder veure a Sant Cugat del Vallès. Ara, s'afegeix aquesta nova parada en aquesta gira catalana, que continuarà el mes de juny al festival Observa de Sabadell i culminarà, els propers mesos, amb funcions al festival Pedra Viva de Menorca a l'agost i a Tenerife el febrer de 2023. "Love, love, love" reuneix més de 40 músics en escena que integren des d'una orquestra (la Simfònica del Vallès) fins a un grup de pop rock i tres cantants solistes, per afrontar un recorregut musical que va des de Bach fins a Beyoncé, passant tant per obres emblemàtiques de la música clàssica com per temes de música actual, on totes les peces s'interpreten en directe. Condueixen l'espectacle José Corbacho, que n'és el director, i Ramon Gener (a la foto).