Banda Sereia: "Voldríem que la nostra banda inspirés les nenes a dedicar-se a la música"

Wed, 08 Mar 2023 17:20:00 +0000

En el Dia Internacional de les Dones, hem convidat cinc de les components de Banda Sereia, un col·lectiu multicultural i canviant integrat només per dones de Llatinoamèrica i Europa, que ha impulsat la compositora, cantant i percussionista brasilera Jabu Morales. Ens han parlat del concert reivindicatiu que oferiran avui, 8 de març, al vespre, al Golem'S Teatre de Barcelona, dins del cicle WoMB, on interpretaran els clàssics de la música brasilera i de diverses de les terres banyades pel Mediterrani, per celebrar un 8M violeta, sensible i atrevit. A més, ens han ofert una actuació en directe que veureu a l'Instagram de @catalunyamusica.