"Presentem de manera diferent la Cinquena simfonia de Xostakóvitx, alternant-la amb Stravinski"

Wed, 24 Jan 2024 17:45:00 +0000

El director d'orquestra Néstor Bayona i Marta Castelló, pianista i presidenta del LleidArt Ensemble, ens han presentat l'espectacle musical "Fantasia núm. 10", que celebra els deu anys d'aquesta formació lleidatana de joves músics i que representaran aquest dissabte, 27 de gener, a l'Auditori Enric Granados de Lleida. És un muntatge musical per a catorze músics, dos ballarins i dos infants que pretén oferir una visió completa de la vida d'un músic des del moment en què s'acosta al seu instrument per primera vegada. Sota la direcció musical del mateix Bayona, la direcció escènica d'Ares Piqué i la creació coreogràfica de Xavi Blanco, a "Fantasia núm. 10", els músics del LleidArt Ensemble, combinant les seves habilitats musicals i artístiques, mostraran totes les etapes per les quals han anat passant i els han modelat per arribar a ser les persones i els músics que són actualment.