Es mostra per primera vegada a la seva nova ubicació l'orgue Cavaillé-Coll de la Sagrada Família

Tue, 16 Mar 2021 07:15:00 +0000

Després de més d'un any de la presentació de la campanya de mecenatge per sufragar la restauració i el trasllat de l'orgue de la cripta de la Sagrada Família de Barcelona, aquesta setmana es mostrarà per primer cop a la seva nova ubicació l'orgue Cavaillé-Coll del 1896, donat per la congregació de religioses del Sagrat Cor de Jesús.
L'instrument, del mateix constructor i de les mateixes dimensions que el que hi havia hagut, substitueix el que va desaparèixer amb l'esclat de la Guerra Civil i és l'element que quedava pendent dins els plans de renovació de la música a les celebracions de la parròquia de la Sagrada Família.
Ens ho han explicat l'arquitecte Jordi Faulí, mossèn Josep M. Turull, rector de la basílica i de la parròquia de la Sagrada Família, i el restaurador de l'instrument, l'orguener Albert Blancafort.