Martín García García debutarà en solitari al Palau de la Música Catalana

Mon, 18 Nov 2024 17:25:00 +0000

El pianista asturià, considerat un dels pianistes amb més projecció internacional del panorama actual gràcies al reconeixement recollit en importants escenaris d'Europa, Amèrica i Àsia, actuarà aquest dimecres, al Palau de la Música Catalana. García arriba a la sala modernista com un dels dos joves pianistes distingits amb la primera edició de la beca Alicia de Larrocha, que vol oferir a aquests músics la possibilitat de debutar al Palau, si bé en aquest cas l'intèrpret ja havia actuat en aquest escenari amb orquestra, fa més de deu anys. García García ha estat proposat per la nostra emissora Catalunya Música com a "top young performer", i per això enregistrarà el seu recital, que posteriorment emetran les emissores membres de la Unió Europea de Radiodifusió (UER) que el sol·licitin.