Tarta Relena posa música a la instal·lació "Analema" del Barcelona Festival de Nadal

Fri, 15 Dec 2023 17:10:00 +0000

Entre els nombrosos atractius i al·licients que Barcelona ofereix els últims dies de l'any, hi trobem una programació d'arts al carrer, música i instal·lacions diverses, tot agrupat sota el nom de Barcelona Festival de Nadal, que l'Ajuntament ha programat a les places d'Universitat i de Catalunya entre dissabte i el dia 29. I entre aquestes propostes, avui ens fixem en una de les més singulars: és "Analema", una instal·lació audiovisual interactiva inspirada en el recorregut anual del Sol i en la celebració del solstici d'hivern. Es tracta d'una idea conjunta del festival Sónar i l'empresa d'efectes visuals i experiències immersives tecnològiques Glassworks, que en la part sonora compta amb la participació del duet vocal Tarta Relena. N'hem parlat amb el director de Glassworks.