Fem un tast de l'àlbum de debut de Bum Ditty

Tue, 07 Nov 2023 17:25:00 +0000

Des que van guanyar el concurs Sons de la Mediterrània l'any passat, el projecte Bum Ditty ha protagonitzat uns mesos de feina intensa d'escenaris i de composició de peces, i tot plegat s'ha materialitzat en el treball discogràfic que ens ocupa avui. Encapçalat pels músics Joana Gumí i Ned Somerville, Bum Ditty han titulat el seu debut discogràfic d'aquesta manera: "De l'1 al 10, molt xulo". En guanyar el concurs organitzat per la Fira Mediterrània, el Centre Artesà Tradicionàrius i el Grup Enderrock, potser ja intuïen que els venien uns mesos de molta feina, i que no seria fàcil. N'hem parlat amb la mateixa violinista Joana Gumí, que és una de les impulsores del projecte.