Lia Sampai: "A les meves cançons hi dic que si no cuidem el que tenim, ho perdrem"

Thu, 06 Oct 2022 17:00:00 +0000

Per tancar el programa especial d'avui des de la Fira Mediterrània de Manresa, a la Casa Lluvià, ens ha acompanyat la cantant Lia Sampai amb el guitarrista Adrià Pagès, que aquest dissabte 8 d'octubre, a la Sala Plana de l'Om, dins la Fira, oferirà l'estrena del seu tercer treball discogràfic, titulat "Un delta fràgil". Un àlbum on reivindica i celebra el tresor que formen les cançons tradicionals de les Terres de l'Ebre i en parla en la seva totalitat. Es tracta d'unes cançons que formen part del paisatge de la seva infantesa i que parlen de la bellesa natural, de l'abandonament social i polític, com de vivències pròpies. Lia Sampai amb Adrià Pagès ens ha ofert una actuació en directe que veureu a l'Instagram de @catalunyamusica.