Lluís Rodríguez Salvà: "A la tesi revelo el perfil de crític i de director d'orquestra d'Albéniz"

Fri, 26 Feb 2021 18:00:00 +0000

El pianista i pedagog català és aclamat per la crítica com un solista d'una profunda sensibilitat i ara ha afegit una nova faceta a la seva trajectòria, la d'investigador, perquè fa un mes ha presentat la seva tesi doctoral titulada "Isaac Albéniz (1860-1909): el músico y el hombre a través de sus escritos", que li ha suposat deu anys de feina. Una tesi que li ha permès descobrir la faceta de crític musical i de director d'orquestra i d'òperes del compositor, que era un amant de la música antiga, i també com era ell com a persona, gràcies a la documentació i a les cartes del músic que ha consultat. De tot això i molt més n'hem pogut parlar amb ell en directe al nostre estudi.