Descobrim el grup Espora, que actuarà a Mataró

Tue, 06 Feb 2024 17:30:00 +0000

El cicle "Músiques tranquil·les" de Mataró continua amb la seva filosofia de programar propostes emergents que, per una banda, permeten un format de proximitat i, per l'altra, demostren possibilitats d'obrir-se pas en l'extensa oferta musical que conformen les músiques anomenades "eclèctiques", o que tenen a veure al mateix temps amb l'arrel, amb la cançó, amb la improvisació i amb altres àmbits estilístics "permeables". I un dia més ens aturem en una d'aquestes propostes, la que ha de sonar demà passat, dijous, al Casal Aliança de Mataró. Espora és el nom d'aquest grup de cinc músics que té l'embrió en el treball de final de grau d'un dels seus components. N'hem parlat amb el violinista Ramon Rodríguez, format al Taller de Músics.