Fem un tast d'"Al toque", el nou disc de Pablo Martín Caminero en format trio

Tue, 21 Sep 2021 16:25:00 +0000

El nom de Pablo Martín Caminero fa temps que sona en el panorama del flamenc-fusió, i ara acaba d'editar el seu sisè disc, que és el primer àlbum que enregistra en format de trio. Parlem d'un contrabaixista, compositor i productor que també coneix de molt a prop el món de la clàssica i el jazz. Ara torna a fer una mirada al gènere acompanyat de dos artistes més que solvents -Moisés Sánchez al piano i Paquito González a la percussió-, i revisant grans clàssics de la guitarra, mestres i referents de generacions diverses, com Juan Manuel Cañizares, Manolo Sanlúcar, Vicente Amigo, o Paco de Lucía, entre d'altres. I d'aquí ve el títol de l'àlbum: "Al toque". Això sí, tots aquests temes, adaptats al format del seu trio.