Fem un tast del disc "Chansons & frottole", de Hopkinson Smith i Sophie Klussmann

Tue, 18 Nov 2025 17:30:00 +0000

Aquest primer CD de Hopkinson Smith i Sophie Klussmann conté una selecció de cançons franceses i italianes del Renaixement a càrrec d'aquesta soprano alemanya i el llaütista americà. La majoria de les peces daten dels primers 30 anys del segle 16 i constitueixen un repertori poc conegut. Els editors Pierre Attaingnant a París i Ottaviano Petrucci a Venècia van publicar aquestes obres breus en què, en un estil narratiu plenament polifònic, el record de la poesia cortesana de l'edat mitjana conviu amb l'esperit de diàleg de l'air de cour francès i l'incipient madrigal italià. N'hem parlat amb el mateix Hopkinson Smith (a la foto).