El Cor de Noies de l'Orfeó Català celebra els 25 anys amb un concert a Barcelona

Wed, 03 Dec 2025 17:25:00 +0000

Aquest vespre, a dos quarts de nou, a l'església de Sant Ramon de Penyafort de la Rambla Catalunya de Barcelona, el Cor de Noies de l'Orfeó Català celebrarà el 25è aniversari. Serà al mateix lloc i en la mateixa data en què va dur a terme el seu primer concert, i la primera peça que hi sonarà serà també la mateixa: "In monte Oliveti", de Gianbattista Martini. Al capdavant de la formació s'hi situarà Montserrat Meneses, que en va assumir la direcció titular a començaments del curs passat després d'una llarga trajectòria de treball amb veus femenines. Hem parlat d'aquest concert amb ella mateixa.