Patrícia de No estrena com a solista la versió per a banda del Concert per a flauta de Brotons

Fri, 04 Feb 2022 07:00:00 +0000

El Concert per a flauta, l'opus 72, de Salvador Brotons és una obra composta l'any 1996 per encàrrec d'una entitat italiana i de la qual hi ha tres versions: una per a orquestra de cordes, una altra com a sonata amb piano i una última per a banda, que s'estrenarà a tot el món aquest diumenge a L'Auditori de Barcelona, amb la flautista Patrícia de No i la Banda Municipal de Barcelona. Hem parlat amb ella i amb el compositor català per saber les seves impressions sobre aquesta obra. La resta de peces de la vetllada seran l'obra "Reflecting Hamlet", del compositor mallorquí David León Fioravanti, i l'obertura-fantasia "Hamlet", de Piotr Ilitx Txaikovski.