Clàudia Cabero i Guillem Aguilar porten el seu espectacle "Ària" al Festival Barnasants

Fri, 26 Feb 2021 07:20:00 +0000

El nou espectacle de la cantant barcelonina i el baixista Guillem Aguilar reuneix un repertori que casa melodies tradicionals, lieder i poemes. Les seves cançons beuen de la poesia, la litúrgia i la trobadoria, sense barrera de gènere ni d'època. Tot un imaginari sonor popular i familiar proposat per Clàudia Cabero, que incorpora música clàssica, coral i tradicional, que tots dos músics van desgranant amb una veu càlida de matriu mediterrània i que es podrà veure el 5 de març dins del Festival Barnasants 2021.