Martínez: "El cicle Els orgues de Catalunya té una gran disseminació al llarg del territori"

Tue, 01 Jul 2025 16:20:00 +0000

L'organista Marcel Martínez, president de l'Associació Catalana de l'Orgue, ens ha donat els detalls del concert número mil del cicle "Els orgues de Catalunya", organitzat per l'Associació Catalana de l'Orgue. Aquest concert número mil no serà un concert convencional, sinó una cerimònia especial en què es retrà un homenatge a algunes de les persones que van fer possible la creació i consolidació del Cicle, com l'organista Montserrat Torrent i el compositor Salvador Pueyo. Alhora, s'oferirà al públic assistent dades i anècdotes destacades que han marcat aquests mil concerts. L'acte tindrà lloc el pròxim 9 de juliol al vespre, a la Capella de Sant Sever de Barcelona.