"'Muerdelimones' és una aventura entre 4 personatges on ens permetem transgredir fins a cert límit"

Thu, 14 Mar 2024 17:40:00 +0000

El "bailaor" i coreògraf José Manuel Álvarez (dreta) estrena a Catalunya l'espectacle "Muerdelimones", aquest dissabte 16 de març, dins del festival Dansa Metropolitana, al Teatre Joventut de L'Hospitalet, i l'hem entrevistat al costat de Josep Tutusaus, trombonista i compositor de l'espai sonor del seu muntatge. A "Muerdelimones" Álvarez estarà acompanyat per una de les millors veus del "cante" flamenc, Esperanza Fernández, nominada als Latin Grammy. L'equip artístic el completaran els músics Lucas Balbo (percussió i bateria) i el mateix Josep Tutusaus. "Muerdelimones" és una producció de Flamenco Projects i té la col·laboració d'Impulstanz (Vienna International Dance Festival), l'Ajuntament de L'Hospitalet i el Centre Cívic Zona Nord. Al final de l'entrevista Álvarez i Tutusaus ens han ofert una actuació, amb una petita mostra del nou espectacle, que veureu a l'Instagram de @catalunyamusica.