Frames Percussion: "Escoltar 'Drumming' porta a un estat de trànsit"

Thu, 09 Jan 2025 17:20:00 +0000

Els percussionistes Miquel Vich i Daniel Munarriz, dos dels components de Frames Percussion, ens han acompanyat aquesta tarda per parlar-nos de la seva residència al Palau de la Música Catalana durant aquesta temporada i la següent, la del 2025-2026. També han compartit els primers concerts que oferiran al Petit Palau el 16 de gener, amb "Drumming" de Steve Reich, i el 12 de juny, amb obres del mateix Reich i de García-Tomás. Frames Percussion és un dels grups més destacats del panorama musical actual i destaca pel seu compromís amb la nova creació i la recerca de nous formats a l'hora de presentar la música contemporània. Entre les distincions que ha rebut, cal destacar el Premi Ensemble 2024 de la fundació Ernst von Siemens.