Xavi Lloses: "A la meva nova experiència sonora immersiva, el públic passa a ser el protagonista"

Tue, 12 Sep 2023 16:15:00 +0000

El pianista, compositor i artista multidisciplinari català Xavi Lloses centra el seu treball en músiques experimentals i instal·lacions sonores i aquesta tarda ens ha presentat el nou format d'experiència sonora immersiva que ha creat i que presentarà demà al Mercat de Música Viva de Vic (MMVV). Lloses distribuirà un codi QR de manera aleatòria a 30 persones del públic que el llegiran amb els seus telèfons mòbils i reproduiran els sons del paisatge sonor creat per Lloses i es mouran per l'espai, seguint les instruccions de moviment que els enviarà el mateix Lloses i que també rebran als seus dispositius. Aquesta nova experiència immersiva és una coproducció de Xavi Lloses amb La Marfà -Centre de Creació Musical- i el MMVV, que té el suport d'AGITART Figueres.