Fullegem l'autobiografia de Charles Mingus: "Menos que un perro. El mundo que compuse"

Wed, 05 Oct 2022 16:25:00 +0000

Entre les biografies més cèlebres del món del jazz, sens dubte la del músic nord-americà Charles Mingus és una de les que han atret més curiosos. Enguany, coincidint amb el seu centenari, l'editorial Libros del Kultrum ha aprofitat per reeditar l'autobiografia del contrabaixista i compositor, que duu per títol "Menos que un perro, el mundo que compuse", ampliant-la amb tres textos inèdits. Són les memòries d'un músic nascut el 22 d'abril de 1922 a Nogales, a l'estat d'Arizona, per molts el contrabaixista més influent de la història del jazz, i, com se sol dir, una de les tres grans "M" en aquest àmbit, juntament amb Thelonius Monk i el mític Miles Davis. N'hem parlat amb l'editor Julián Viñuales.