Ignasi Terraza: "Ser músic és tenir inquietud i ganes de fer coses noves"

Mon, 23 Jun 2025 16:40:00 +0000

El pianista i compositor de jazz català Ignasi Terraza celebrarà els seus 45 anys de carrera amb el concert "A 45", que oferirà amb el contrabaixista Jasen Weaver, el multiinstrumentista Adrian Cunningham, el vibrafonista Christos Rafalides i el bateria Esteve Pi, a més de la cantant Sara Dowling com a artista convidada, aquest divendres, 27 de juny, al Palau de la Música Catalana, dins del Mas i Mas Festival 2025. La tria d'aquesta sala no és casualitat i és que va ser al Palau on va començar els seus estudis de piano, i on va enregistrar, al Mas i Mas Festival, l'únic disc a piano sol de la seva prolífica trajectòria, titulat "Sol-it" (Swit Records, 2012). Al final de l'entrevista, Terraza ens ha ofert una actuació en directe que veureu a la web del nostre programa i a la playlist del 3CatCultura a YouTube.