L'Eufònic Festival arriba a la 13a edició programant més de 70 artistes

Tue, 02 Jul 2024 16:30:00 +0000

Aquest cicle d'arts sonores, visuals i digital-performatives se celebrarà del 4 al 14 de juliol en diverses localitats de les Terres de l'Ebre. Enguany ha convidat més de 70 artistes i s'expandirà per 12 poblacions i més de 30 espais, tot explorant una gamma d'estils que van des de l'electrònica experimental fins al folk reinterpretat. L'Eufònic ha programat concerts, instal·lacions artístiques, accions sonores, espectacles audiovisuals, performances i intervencions a l'aire lliure i en espais interiors, com ara museus o espais patrimonials. Comptarà amb la participació d'artistes com Magalí Datzira (a la foto), entre moltes d'altres. N'hem parlat amb el director del festival, Vicent Fibla.