Parlem amb Marc Busquets del seu debut com a director d'escena a Oxford

Tue, 24 Oct 2023 10:00:00 +0000

Aquest dimecres, 25 d'octubre, el Levine Building del Trinity College de la Universitat d'Oxford acollirà un concert de la soprano Mercedes Gancedo, el pianista Sholto Kynoch i Marc Busquets (a la foto) com a director d'escena. El concert forma part de la programació de l'Oxford International Song Festival, el director artístic del qual és també Sholto Kynoch i que, des de l'any passat, manté un acord de col·laboració amb el festival LIFE Victoria, que dirigeix Marc Busquets. Va ser en una conversa entre tots dos quan va sorgir la idea que Busquets assumís la direcció d'escena de l'audició. N'hem parlat amb ell mateix.