Bertran: "Al concert d'obres meves a Bogotà s'estrenarà el meu cicle Sobre Fábulas y Verdades"

Mon, 17 Oct 2022 16:50:00 +0000

El compositor català Moisès Bertran ens ha donat els detalls del concert d'homenatge a la seva carrera (on s'han programat vuit obres seves, dues d'elles seran estrena), que li retrà aquest dimecres la Secció de Música del Banc de la República de Colòmbia. El concert es farà a la Sala de Concerts de la Biblioteca Luis Ángel Arango de Bogotà. A més, el mateix dia del concert se li farà una entrevista en públic i uns mesos més tard, a la mateixa sala, es gravarà un disc monogràfic amb les obres interpretades al concert que s'editarà abans d'acabar l'any.