Coneixem el Cor Cererols, una de les formacions corals joves de més qualitat del país

Mon, 17 May 2021 06:10:00 +0000

El Cor Cererols tancarà el Festival Llums d'Antiga de L'Auditori aquest divendres, però oferirà altres concerts i per això centrem la nostra atenció en aquesta formació. El grup, format l'any 2018 per joves cantants amb una sòlida formació, s'ha posat sovint d'exemple de la bona salut del món coral del nostre país. N'hem parlat amb el seu director, Marc Díaz, que ens ha explicat la procedència dels seus membres i els seus projectes passats i futurs, i també amb una de les seves cantaires, Brenda Sara.