Fortià: "El meu objectiu és donar voltes a les cançons tradicionals sense perdre'n l'essència"

Tue, 07 Jan 2025 17:40:00 +0000

El contrabaixista i compositor Manel Fortià, líder del grup Libérica, i el cantaor català Pere Martínez, que també és membre de la banda, ens han presentat el segon disc de la formació, "ALÉ - Iberian Chants", en què destaca la incorporació de la trompetista Alba Careta i les col·laboracions estel·lars d'Antonio Lizana i Carles Dénia. Aquest àlbum és un homenatge als cants lliures i als cants de treball, tant del nord com del sud, i a les fortes connexions que hi ha a la península Ibèrica, sempre buscant punts en comú entre la cançó tradicional catalana i valenciana, amb el flamenc i el jazz. La presentació oficial del disc serà el proper 31 de gener de 2025 a l'Auditori de Girona. Al final de l'entrevista, Fortià i Martínez ens han interpretat a duet un dels temes del nou àlbum en exclusiva. Podeu veure aquesta actuació en directe al web del nostre programa i a la llista de reproducció de 3CatCultura a YouTube.