Sílvia Chocrón: "El nostre concurs sempre intenta mantenir el vincle amb els seus concursants"

Mon, 21 Feb 2022 17:20:00 +0000

Sílvia Chocrón, organitzadora del Concurs Internacional de Música de les Corts (CIM) (a la dreta) i un dels membres del jurat, la flautista Elisabet Franch (esquerra) ens han acompanyat aquesta tarda per presentar-nos la 18a edició del certamen que se celebrarà del 21 al 26 de març en equipaments del districte. El concurs és obert a intèrprets de música clàssica d'entre 18 i 35 anys, està organitzat conjuntament per l'Ajuntament de Barcelona (Districte de les Corts), el Centre d'Estudis Musicals A Tempo i l'Associació Per l'Altre Cor Cremat - Ajut al Quart Món. El CIM les Corts vol estimular i donar suport els joves intèrprets en la seva carrera musical, així com impulsar la interpretació musical i la difusió de la música clàssica entre la joventut. La inscripció està oberta fins al 4 de març del 2022 i es pot realitzar a través del web atempo.net.