El Festival Bachcelona dona protagonisme als joves músics

Tue, 03 May 2022 06:00:00 +0000

Del 30 de juny al 14 de juliol tindrà lloc la desena edició de Bachcelona, la cita imprescindible per als melòmans en general i per als amants del repertori bachià en particular, que des de fa nou anys té lloc cada mes de juliol a la capital catalana. Com tants altres festivals, també aquest apunta al retorn de la normalitat prepandèmica. En aquest cas, es nota en el fet que la Fundació Bachcelona també organitza concerts fora d'aquestes dates, al llarg de l'any, i que recupera el volum d'activitat previ al 2020. Enguany, a Bachcelona, no hi sonarà només música de Johann Sebastian Bach, sinó també dels seus fills. A més, els joves músics seran els protagonistes de molts dels concerts del certamen, ja que el 2022 és l'any Europeu de la Joventut i un d'ells el protagonitzaran el Cor Jove Nacional de Catalunya i la JONC. Ens ho ha explicat el director artístic del festival, Daniel Tarrida (a la foto).