S'estrena al nostre país el film "Divertimento", sobre les germanes músics Zahia i Fettouma Ziouani

Wed, 25 Oct 2023 15:00:00 +0000

Divendres arriba a les cartelleres cinematogràfiques la pel·lícula "Divertimento" (a la foto), que és l'últim film de la cineasta francesa Marie-Castille Mention Schaar. Es tracta d'una recreació de la història real de les germanes d'origen algerià Zahia i Fettouma Ziouani (directora d'orquestra reputada i violoncel·lista professional, respectivament, en l'actualitat), i de com van aconseguir els seus somnis malgrat els prejudicis racials i de gènere enmig dels quals van créixer i es van formar. Un relat de superació que ens ha cridat l'atenció i que la directora i periodista Marie-Castille Mention Schaar (autora de films com "La professora d'història" o "A good man") ha posat en imatges després de llegir un primer esborrany del projecte, signat per l'escriptora Clara Bourreau, i amb la seva passió per la música clàssica com a coixí. Una passió musical que la realitzadora no pot separar de la seva professió. N'hem parlat amb ella.