Cabrera: "Al Taller de Músics donem tanta importància a la formació com a l'entrada al món laboral"

Fri, 12 Dec 2025 17:20:00 +0000

Lluís Cabrera ens ha parlat del llibre "1979, 45 anys Taller de Músics", que s'ha presentat avui divendres al migdia a la Llibreria Byron de Barcelona. A més, durant aquest acte, Cabrera ha cedit la presidència de la Fundació del Taller de Músics a Joan Manuel Tresserras, professor universitari, assagista, exconseller de Cultura i membre del Consell Assessor del Taller de Músics. També s'ha presentat el nou Patronat de la Fundació Privada Taller de Músics, que assumirà la gestió de la institució, incloent-hi l'àmbit educatiu, artístic i social. Lluís Cabrera passa a ocupar el rol de president honorífic i Tresserras adquireix la presidència executiva.