El Brain Film Fest arriba a la vuitena edició i té per lema "La por que ens mou"

Fri, 14 Mar 2025 17:25:00 +0000

Des de dijous passat i fins diumenge d'aquesta setmana té lloc al Centre de Cultura Contemporània de Barcelona (CCCB) la vuitena edició del Brain Film Fest, un festival internacional de cinema sobre el cervell impulsat per la Fundació Pasqual Maragall i coorganitzat per Minimal Films. D'una manera o altra és habitual que la música hi tingui presència, per exemple, com a recurs habitual de pel·lícules que tracten la malaltia de l'Alzheimer, com la que es va projectar el primer dia de festival. El Brain Film Fest és únic a Europa. A través de la creació audiovisual i la divulgació científica mostra a la ciutadania, d'una manera pròxima, la polièdrica realitat del cervell, des de les seves capacitats fins a les seves malalties i condicions. N'hem parlat amb la neuropsicòloga Nina Gramunt.